Aqüeducte d'Alpont

L'aqüeducte Los Arcos, també conegut com Aqüeducte d'Alpont, és un aqüeducte situat al terme municipal d'Alpont, a la comarca de la Serrania. Es tracta d'una infraestructura hidràulica d'estil medieval construïda entre els segles XVI i XVII, construït per transportar l'aigua canalitza procedent de les Fonts Nueva i Marimacho, i així poder abastir la Vila d'aigua per a reg, consum i safareigs. En 2005 va ser declarat Bé d'Interès Cultural amb categoria de Monument, amb un N° Inscripció Ministeri: R-I-510011456, mentre que per a la Generalitat Valenciana té com IGPCV :46.036-9999-000003. Context L'aqüeducte forma part d'una infraestructura hidràulica més gran, formada per tres elements: La Captació, de les aigües provinents de les fonts Nueva i Marimacho. La Séquia excavada, coneguda com a Séquia Mare, que es va excavar al terreny per canalitzar les aigües de les esmentades fonts durant uns 230 metres fins a l'aqüeducte, per allà transportar l'aigua canalitzada al llarg de tres quilòmetres fins a la vila d'Alpont, seguint les corbes de nivell del terreny que travessava. Los Arcos, aqüeducte que salvava el desnivell que ocasionava el riu Reguero. Aquesta infraestructura hidràulica presenta dimensions irregulars, i de la séquia Mare sorgeixen registres o “girs” que desviaven l'aigua transportada per la séquia principal, a d'altres que portaven l'aigua fins a les hortes aterrides existents entre el poble d'Alpuente i el marge dret del Barranc Reguero (la primera separació o gir de les gires es produeix la carretera actual CV-345 i el Barranc Reguero). Com que no hi ha una seu de Comunitat de Regants, que s'encarregue de regular les tandes de reg de cada conjunt de parcel·les, el que es realitza és una transmissió oral entre els usuaris d'aquestes aigües. En un primer moment, com que la canalització estava a l'aire lliure i podia patir contaminació, no es feia servir aquesta aigua per a consum humà, només és feia servir per a ramaderia, agricultura i safareigs. Ja entrats els anys 70 del segle XX, es va realitzar l'obra d'entubar i soterrar aquesta canalització, que va acabar proveint d'aigua la coneguda Font de la Puríssima, conservant-se part d'aquesta séquia oberta a alguns solars urbans que es troben al costat del poliesportiu municipal, exercint així la seva funció original. Descripció L'aqüeducte Los Arcos és a 2,50 quilòmetres al nord de la vila, a la carretera d'Alpont a la Iessa. Conduïa l'aigua procedent de les Fonts Nueva i Marimacho, utilitzant-se per abastir les necessitats de la vila i reg de la seva horta; l'arqueria salva el desnivell que ocasiona la conca del riu Reguero i té una longitud de 265 metres de traçat recte, excepte uns catorze metres de l'inici on presenta una petita curvatura. S'aprecien encara restes del canal que des de les fonts conduïa l'aigua fins a l'arqueria.L'arqueria de l'aqüeducte consta de tretze arcs (encara que l'Ajuntament d'Alpont diu que són 18) apuntats de traçat regular, d'ells deu arcs són similars i situats a la dreta del riu (orientació sud), són arcs rebaixats (segons, l'Ajuntament d'Alpont, 12). L'arc que cobria el riu ha desaparegut, era el principal de l'arcada amb uns 11 metres de llum i uns 6,50 metres de fletxa, va ser arrossegat per una avinguda d'aigua el 1880 que va causar també desperfectes als arcs propers. En una rehabilitació efectuada els anys 1986-1988 s'han construït aquí dos arcs de formigó als dos fronts del mur, amb directriu similar a l'anterior. Aquest aqüeducte figura en l'escut de la vila i està protegit sota la figura de Bé d'Interés Cultural. Referències